**FIȘA MĂSURII M7.3A**

***Denumirea măsurii: Promovarea formelor asociative de producători în agricultură***

Codul măsurii: M7.3A

Tipul măsurii: □ INVESTIȚII

□ SERVICII

□SPRIJIN FORFETAR

1**. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Promovarea formelor asociative în regiunea Suceava Sud Est este determinată în principal de tendința de creștere a dimensiunii medii a exploatațiilor agricole. Prin asociere, exploatațiile vor putea să își valorifice mult mai bine potențialul, să își crească capacitatea de adaptare la cerințele pieței prin procese de producție, depozitare, comercializare comune, în vederea creării unui avantaj reciproc. Prin asociere, va crește gradul de accesibilitate la finanțare. Prin cooperarea fermierilor va crește gradul de competitivitate a producătorilor primari, putându-și consolida puterea de negociere, achiziționa la prețuri convenabile echipamente și tehnologii, facilitând și accesul la inovații și idei noi de management. Necesitatea sprijinirii formelor asociative decurge în primul rând din dificultățile cu care se confruntă micii producători agricoli, dificultăți ce sunt generate de capacitatea redusă de furnizare pe piață a produselor, rezultată din lipsa de spații de depozitare, procesare, dar și de lipsa unui marketing adecvat. În regiunea Suceava Sud Est, activitatea agricolă este preponderent desfășurată la nivel de exploatații mici și foarte mici, fapt pentru care accesul pe piață este îngreunat și se practică în general o agricultură de semi subzistență și subzistență. Dezvoltarea de forme asociative reduce deficiențele legate de volumul redus și fragmentarea ofertei de produse a fermelor mici și mijlocii, consolidându-se poziția pe piață. Obiectivul măsurii este de a valorifica în mod corespunzător produsele membrilor, astfel degrevând producătorul de sarcina vânzării producției, ceea ce va contribui la o mai bună integrare a producătorilor agroalimentari pe piață și la nivelul lanțurilor scurte de aprovizionare. Măsura răspunde necesităților identificate în cadrul analizei SWOT, respectiv forță de muncă preponderent agricolă, desfășurarea activităților agricole în cadrul unor exploatații mici și foarte mici cu nivel scăzut al productivității și eficienței economice, acces limitat la sursele de finanțare, sisteme de producție, colectare și depozitare a produselor agricole slab dezvoltate.

Măsura contribuie la obiectivul de dezvoltare rurală al Reg. (UE) nr. 1305/2013, art.4 - Favorizarea competitivității agriculturii

Obiectivele specifice ale măsurii:

* Promovarea formelor asociative în agricultură
* Îmbunătățirea performanțelor generale și adaptarea producției la cerințele pieței
* Accesul mai facil al producătorilor primari la o piața competitivă
* Valorificarea adecvată a suprafețelor agricole
* Respectarea standardelor comunitare de mediu și climă, siguranță alimentară
* Crearea unor modele de bună practică pentru restul fermierilor din zonă

Măsura contribuie la prioritățile prevăzute la art. 5, Reg. (UE) nr. 1305/2013 - P2 – Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor

Măsura corespunde obiectivelor art.27 – Înființarea grupurilor și organizațiilor de producători din Reg. (UE) nr. 1305/2013

Măsura contribuie la Domeniul de intervenție 3A) Îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale , prevăzut la art. 5, Reg. (UE) nr. 1305/2013.

Măsura contribuie la obiectivele transversale ale Reg. (UE) nr. 1305/2013: mediu și climă, inovare.

Pentru îmbunătățirea și adaptarea producției la cerințele pieței și pentru comercializarea produselor la comun, este necesară o abordare mai intensă a conceptului de cooperare. Aceste grupuri de cooperare trebuie să fie organizate în așa fel încât să funcționeze în beneficiul membrilor. Înființarea de grupuri de producători în sectorul pomicol va contribui la reducerea dezavantajelor structurale și la consolidarea poziției pe piață a fermierilor din acest sector. Prin asociere vor putea fi respectate mai facil bunele practici de mediu, iar realizarea investițiilor în comun va contribui la gestionarea mai eficientă a apei și a deșeurilor și va facilita utilizarea surselor de energie regenerabilă în folosul membrilor. Prin asociere, grupurile de producători pot avea mai ușor acces la informații cu privire la practici agricole îmbunătățite și vor putea adopta măsuri specifice pentru protejarea în fața schimbărilor climatice. Pentru dezvoltarea exploatațiilor agricole bunele practici de mediu și managementul eficient al resurselor sunt fundamentale pentru sustenabilitatea acestora.

Datorită cooperării dintre micii fermieri sunt posibile acțiuni inovative ce nu pot fi realizate în afara unei forme asociative precum dezvoltarea de noi metode de păstrare a producției agroalimentare pentru creșterea siguranței alimentare, de produse adaptate mai bine cerințelor pieței și de metode de utilizare a deșeurilor și de epurare a apei pentru protejarea mediului.

**Complementaritatea cu alte măsuri din SDL:** Măsura M7.3A – Promovarea formelor asociative de producători în agricultură este complementară cu măsura cu măsura M4.1C - Sprijinirea dezvoltării resursei umane în sectorul agricol**Sinergia cu alte măsuri din SDL:** Măsura M7.3A contribuie la prioritatea P3 **-** Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură împreună cu măsura M6.3A - Certificarea calității produselor în cadrul sistemelor de calitate

**2. Valoarea adăugată a măsurii**

Sprijinul acordat prin intermediul acestei măsuri va încuraja asocierea micilor producători și poate contribui la transformarea fermelor de dimensiuni mici în ferme comerciale. Valoarea adăugată a măsurii decurge din oferirea unor soluții optime micilor exploatații de a-și promova/comercializa producția în comun, de a depăși constrângerile cauzate de dimensiunea redusă a exploatațiilor. Asocierea poate contribui creșterea gradului de competitivitate în domeniul agroalimentar prin aprovizionarea piețelor locale într-un mod ritmic, fără goluri în lanțul de aprovizionare, asigurându-se livrarea unor produse calitative adaptate cerințelor consumatorilor.

**3. Trimiteri la alte acte legislative**

**Legislație Națională**

Ordonanţa nr. 37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice aprobată cu modificări şi completări prin Legea nr. 338/2005, cu completarile si modificarile ulterioare.

**4.** **Beneficiari direcți/indirecți (grup țintă)**

Grupurile de producători din sectorul agricol aflati pe teritoriul GAL Suceava Sud – Est, care se încadrează în definiția IMM-urilor și care au fost recunoscute oficial de către autoritatea competentă înainte de solicitarea sprijinului.

**5. Tip de sprijin**

- Sprijin forfetar, degresiv, plătit in transe anuale ,pentru o perioadă care nu poate depăși cinci ani de la data la care grupul de producători a fost recunoscut, acordat in baza unui plan de afaceri.

**6.** **Tipuri de acțiuni eligibile și neeligibile**

În stabilirea tipurile de acțiuni eligibile și neeligibile, s-a ținut cont de următoarele:

- art. 65 din Reg. (UE) nr. 1303/2013;

- art. 69(3) din Reg. (UE) nr. 1303/2013;

- art. 45 din Reg. (UE) nr. 1305/2013;

- art. 13 din Reg. (UE) nr. 807/2014;

- prevederile din PNDR – cap. 8.1 și fișa tehnică a sub-măsurii 19.2;

- aspectele privind demarcarea și complementaritatea operațiunilor;

- respectarea schemei de ajutor de minimis (dacă este cazul).

**Acțiuni eligibile:**

Cheltuielile eligibile sunt cele rezultate din înființarea și funcționarea grupurilor de producători din sectorul agricol, prevăzute în planul de afaceri necesare pentru atingerea obiectivelor propuse

**Acțiuni neeligibile:**

Nu vor fi eligibile în cadrul acestei măsuri cheltuielile pentru fuzionarea grupurilor de producători existente.

**7.** **Condiții de eligibilitate**

- Investiția trebuie să se realizeze în teritoriul GAL Suceava Sud-Est

- Solicitantul trebuie să se încadreze în categoria beneficiarilor eligibili;

- Solicitantul prezintă un plan de afaceri care trebuie să detalieze activitățile planificate ale grupului în raport cu una sau mai multe dintre categoriile enumerate mai jos (art. 27 (1) R 1305/2013):

1. adaptarea producției și produselor producătorilor care sunt membri ai acestor grupuri la cerințele pieței;
2. introducerea în comun a produselor pe piață, inclusiv pregătirea pentru vânzare, centralizarea vânzărilor și aprovizionarea cumpărătorilor en gros;
3. stabilirea unor norme comune privind informarea asupra producției, acordând o atenție deosebită recoltării și disponibilității; și
4. alte activități care pot fi desfășurate de către grupurile de producători, cum ar fi dezvoltarea competențelor în materie de exploatare și de comercializare, precum și organizarea și facilitarea proceselor de inovare.

* În cazul sectorului pomicol, vor fi luate în considerare pentru sprijin speciile eligibile și suprafeţele incluse în Anexa din Cadrul Național de Implementare aferentă STP, exceptând cultura de căpșuni în sere și solarii și pepinierele. Se acceptă finanțarea altor specii care nu sunt cuprinse în Anexă, în baza unei analize locale a unui institut certificat care să ateste potențialul speciei respective într-o anumită zonă.

**8. Criterii de selecție**

Criteriile de selecție vor fi stabilite pe baza următoarelor principii

* Principiul cooperarii
* Principiul reprezentativității grupurilor (numărul de membri);
* Principiul calităţii produselor (grupurile care produc, depozitează și comercializează produse ecologice, tradiționale sau produse care participă la scheme de calitate europene).
* Principiul asocierii exploatațiilor de mici dimensiuni
* Principiul prioritizării la finanțare a proiectelor grupurilor de producători din sectorul agricol în cadrul cărora se identifică beneficiari ai finanțării prin măsura M4.1C - Sprijinirea dezvoltării resursei umane în sectorul agricol

**9.** **Sume (aplicabile) și rata sprijinului**

Sprijinul public nerambursabil este de 103,437.90 euro.

Ajutorul public acordat în cadrul acestei măsuri este de 100% din totalul cheltuielilor eligibile. Sprijinul acordat este 100% public şi nu poate să depăşească anual 10% din valoarea producţiei comercializate în primii 5 ani şi 100.000 euro/an.

Sprijinul se va acorda astfel:

Anul I - 10%

Anul II - 8%

Anul III - 6%

Anul IV - 5%

Anul V - 4%

Sprijinul se plătește sub forma unui ajutor forfetar degresiv, în tranșe anuale, pe o perioadă care nu poate depăși cinci ani de la data la care grupul de producători a fost recunoscut. Sprijinul se calculează pe baza producției comercializate anual prin intermediul grupului. În primul an, se poate plăti grupului de producători un sprijin calculat pe baza valorii medii anuale a producției comercializate de membrii acestuia, în ultimii trei ani înainte de aderarea la grup, excluzând valorile maximă și minimă. Ultima rată se va plăti numai după ce s-a verificat dacă planul de afaceri a fost implementat corect. În cazul nerespectării planului de afaceri, se recuperează sprijinul, proporțional cu obiectivele realizate.

**10.** **Indicatori de monitorizare**

Numărul de exploatații agricole care primesc sprijin pentru participarea la grupuri/organizații de producători – minim 2

Indicatori suplimentari:

Cheltuiala publică totală- 103,437.90 euro.